मातृकाप्रसादलाई १९५४ मे महिनामा लेखेको चिठीमा उनले भनेका छन्, ‘मैले तपाईंका मन्त्रीहरूसँग तिब्बतबारे छलफल गरेँ र नेपालले अहिल्यै चीनसँग तिब्बतसम्बन्धी विषय उठाउनु हुँदैन भन्ने सुझाब दिएँ । नेपाल सरकारले पेकिङमा वार्ता गर्न कुनै हालतमा पनि तयार बन्नुहुँदैन भन्ने सुझाबसमेत दिएँ । त्यहाँ तपाईंहरू घाटामा पर्नुहुनेछ । यस्तो छलफल काठमाडौं अथवा दिल्लीमा हुनुपर्छ र यो पनि तपाईंहरूले प्रस्ट पार्नुपर्छ कि तपाईंको विदेशनीति भारतसँग गाँसिएकाले वार्तामा भारतीय प्रतिनिधिको उपस्थिति पनि आवश्यक छ ।’
